Antalya de cinîya ciwana 26 serre Azra Gulendam Haytaogullari 28ê temmuze ra nata bi rojan vînîbîyaye bîye. Azra tewr peyên waya xo rê vatbi 'Ez şina teber hewa gêna.' û dima nêagêraye keye.
Eşkera bi ke Azra Gulendam seba karî şîye keyeyê emlakrotox Mustafa Murat Ayhanî. Ayhanî dima ke Azra rê hêrişo cînsî kerd a qetil kerda. Ayhanî bedenê Azra parçe kerde. Ayhan wexto ke pê valîzî gêrayêne hetê polîsan ra ame destbendkerdene û cînayet îtîraf kerd. Ayhanî îtîraf kerd ke ey cenaza kerda valîz û daristan de kerda binê erdî.
